Свободна практика

Лични финанси – Money.bg – конференция на живо
2024-04-10 08:00 - 17:00 (Europe/Helsinki) | Hyatt Regency Sofia, бул. Васил Левски, София, Bulgaria
Ако темата за финансите и личните инвестиции те интересува, събитието със сигурност ще ти е полезно. Среща те с експерти във финансовата сфера, които споделят своя опит, знания, и ти дават ценни съвети за това как да управляваш средствата си. Обсъждат се темите за имотния пазар, депозитите и алтернативните инвестиции.
Част от лекциите са на тема:

Спестяване, инвестиции и възможности.
Дигиталните финанси на бъдещето.
Кредити и имоти.

Виж програмата на събититето, за да си наясно какво още те очаква.
За кого е подходящо

За предприемачи и всички, които искат да знаят как да управляват средствата си.

Лектори

Лекторите са експерти във финансовата сфера. Повече за всеки от тях научаваш от страницата на конференцията.

Участието е без такса, с предварителна регистрация.

„Питай копирайтър“ – безплатна, онлайн консултация
2024-04-08 - 2024-04-30
Ти си копирайтър или собственик на сайт, чието съдържание създаваш сам. Ако имаш неясноти относно писането на текстове за уеб или традиционни рекламни канали, възползвай се от безплатната месечна консултация с професионален копирайтър с богат опит.
Имаш нужда от конкретни насоки за:

поддържане на блог и писане на статии;
създаване на текстове за уеб от нулата и лендинг страници;
писане на продуктови описание и описания на услуги;
измисляне на рекламни послания.

Какъвто и да е въпросът ти, задай го. Ще получиш отговор.
Как да участваш

Публикувай въпроса си като коментар под месечния пост в рубриката „Питай копирайтър“. Ако си един от първите 5-ма, очаквай отговор до 18. 10.

Кой води консултацията

Иванка Могилска е копирайтър с над 15-годишен стаж. Пише текстове за уеб и традиционни канали за реклама. Води копирайтинг обучения, консултира фирми относно подобряване съдържанието на сайтовете им. Тя е създател на блога „Свободна практика“. В него разказва за трудностите на фрийланса и наученото от тях, а целта ѝ е да помогне на собственици на малък бизнес и фрийлансъри да стартират и да се развият в професионален план.

Последвай линка и задай въпроса си на Иванка Могилска.

Разработване на STEM урок с дигитални значки - онлайн обучение
2024-04-07 10:00 - 14:00
Учител си и по професия, и по призвание. Интегрираш иновативни подходи в работата си, опитваш се да предизвикаш интереса на децата. Надграждаш знанията и уменията им, а по-добрите резултати са твоя основна цел. Ако всичко това е валидно за теб, включи се в обучението. Курсът те учи как да интегрираш дигитални значки в STEM урок.
По време на обучението разбираш как да:

разработваш дигиталните значки;
проектираш проблемно-базиран STEM урок;
използваш стратегията в клас.

За кого е подходящо събитието

За учители, директори и педагогически специалисти.

Участието е с такса, с предварителна регистрация.

СофтУниада 2024 – онлайн събитие
2024-04-06 - 2024-04-07
За девета поредна година деца и подрастващи с интерес към програмирането се включват в надпреварата СофтУниада, организирана от Software University. Ако това е стихията и на твоето дете, и виждаш потенциала му, обсъдете възможността да участва в състезанието с:

програмиране в реално време;
разработка на приложение.

Най-добре представилите се получават материални награди, но и възможност за кариерен старт.
Участието е в екип или самостоятелно. Групите са разделени на две възрасти:

младша – до 16 години;
старша – над 16 години.

Събитието е изцяло онлайн и се провежда в продължение на два дни. Програмата е разделена на няколко модула – в зависимост от различните категории. Подробно описана е в сайта на организаторите.

СофтУниада Тийнс
В събитието участие взимат младежи между V и VII клас. Състезанието е отборно, до 5 души, или индивидуално. За да се включат, младежите изпращат проектите си предварително, а направленията са:

Scratch програмиране – участниците разработват уеб игра или образователен проект, които се защитават в деня на състезанието;
Предприемачество – изготвя се информационна презентация по зададена тема, която включва описание на съдържанието. Използва се MS Office Power Point или Google Slides;
Дизайн – участниците създават дизайн за постер/плакат, а темите са „Ребрандиране на класическа книга“ или „Кампания за осведоменост“.

За кого е подходящо състезанието

За деца и младежи, които имат интерес и познания в сферата на програмирането, дизайна и предприемачеството.

Участието е без такса, с предварителна регистрация до 17.03.

Balkan eCommerce Summit 2024 – конференция на живо
2024-04-04 - 2024-04-05 | Арена Армеец София, бул. Цариградско шосе 4-ти км
Независимо дали се развиваш в конкретна сфера на електронната търговия, или имаш собствен бизнес и менажираш всичко по него, конференцията ти е от полза. Фокусът е именно интернет търговията, а целта на организаторите е да ти представят необходимите знания и умения, за да развиваш успешно своята дейност.
Част от въпросите, на които събитието отговаря, са:

какво ще промени изкуственият интелект в твоя бизнес;
какво е необходимо за успешно онлайн присъствието – от стратегия до внедряване;
защо електронната търговия е по-динамична на Балканите, отколкото в останалата част на Европа.
как да изградиш силен личен бранд;
как да увеличиш продажбите си и др.

В сайта е публикувана пълната програма, разгледай я.
Какво да очакваш от конференцията?

лектори от цял свят;
над 150 изложители в експо зоната;
около 2000 гости на събитието.

За кого е подходящо събитието

За собственици на бизнес и хора, които се занимават с различни аспекти на онлайн продажбите.

Лектори

Лекторите са експерти в различни области на електронната търговия; ръководители или част от екипите на водещи международни компании.

Участието е с такса, с предварителна регистрация.

Ако закупиш билет преди 15.03., цената е 199 €, а след датата – 249 €.

Book Talks vol.38 – събитие на живо
2024-03-30 17:00 - 19:00 | PM клуб, Позитано, София, Bulgaria
Посещавал ли си Book Talks? Книгите, които се презентират по време на събитието, са посветени на себепознанието, самоусъвършенстването или бизнеса. Помагат ни да станем по-добри в определена насока, да се опознаем, съответно да ръководим по-успешно начинанията си. Ако все още не си присъствал, включи се сега, за да чуеш резюме на:

„Atlas of the heart“, Брене Браун – потапяш се в света на емоциите и поведението. В книгата се разглеждат 87 емоции, които определят хората, а трудът е резултат от 20-годишни изследвания върху човешките преживявания.
„Фактологичност“, Ханс Рослинг – разбираш как нашите инстинкти ни помагат или ни пречат да виждаме света какъвто е. Ханс Рослинг, професор по международно здраве, разкрива десетте инстинкта, които изкривяват нашата перспектива.

Презентатори

Десислава Дамянова – основател на „Академия за емоционална интелигентност“. Тя е сертифициран треньор по емоционална интелигентност, емоционални и социални умения, мениджмънт и лидерство. Също така е и лицензиран представител на Paul Ekman International.
Ивайло Кунев е автор и водещ на формата Book Talks. Той е обучител, автор на програми за развитие на бизнес компетентности. Автор е на книгите „Stretch: цялостна система за баланс в живота“ и „Лидерите: забравените истории на България“.

Участието е с такса, с предварителна регистрация.

Small Business Success Stories – среща на живо
2024-03-28 19:00 | MaxCoworking Sofia, Антим първи 14, ет. 1 и 2, София, Bulgaria
Вдъхновяват ли те историите на малките бизнеси? Откриваш ли мотивация зад разказите за успехите и провалите на предприемчивите личности? Ако искаш да чуеш не една, а няколко подобни истории, или дори искаш да разкажеш своята собствена, включи се в събитието.
Фокусът е в споделянето, така че ела с идеята да дадеш, за да вземеш. Подготви си въпроси и ги задай на основните гости на събитието – собственици на бизнеси със солиден годишен оборот.
За кого е подходящо събитието

За предприемачи.

Участието е без такса, с предварителна регистрация.

Побързай да се запишеш, местата са ограничени до 30.

Академия за работодатели – Контекст за деца и младежи в риск – събитие на живо
2024-03-15 15:00 - 19:00 | The Social Teahouse, ул. Преслав 53, Варна
Човек на каузите си и вярваш, че всеки от нас трябва да допринесе светът да бъде по-хубаво място. Това е и причината, поради която все по-често обмисляш идеята за създаване на социално предприятие. Ако искаш да разбереш какво представлява работата с младежи в неравностойно положение, събитието е точно за теб. Създателите на „Социалната чайна“ споделят своя десетгодишен опит и извървян до момента път.
Обученията са 6 поредни, безплатни са, и се провеждат присъствено във Варна, а темите са:

Контекст за деца и младежи в риск.
Емоционална интелигентност.
Ненасилствена комуникация.
Общуване с колеги.
Разрешаване на конфликти и медиация.
Инструменти за изграждане на екип и сплотяване на екипа.

Избери си по-удобната дата и се запиши за първата среща:

15.03 от 15:00 до 17:00;
16.03 от 10:00 до 12:00.

Ако имаш въпроси, пиши или позвъни на: nora.boncheva@thesocialteahouse.bg или на тел. 088 461 4108
За кого е подходящо събитието

За HR, мениджъри, управители, собственици на бизнес.

Участието е безплатно, с предварителна регистрация.

Обучение „Бъдещ предприемач“ – онлайн събитие
2024-03-11 18:30 - 2024-04-17 21:00
Работата от 9 до 18 часа в офис не те удовлетворява и все по-настойчиво обмисляш да стартираш собствен бизнес. Наясно си, че това начинание е времеемко, но си готов да вложиш ресурси, за да видиш резултат. Стъпките към създаването на бизнес са много, ето защо и добрата ти подготовка е от значение. За да изградиш реалистична представа за бъдещето, включи се в обучението.
Научаваш:

каква фирма да регистрираш;
какви са изискванията от счетоводна гледна точка;
как да планираш дейността на фирмата;
как да намериш финансиране и др.

Обучението приключва с:

упражнение за съставяне на бизнес план на твоята собствена дейност;
изпит – при успешното му полагане, получаваш удостоверение от МОН.

За кого е подходящо

За всички, които искат да стартират собствен бизнес.

Лектори

Лекторите са експерти в различни сфери на дейност.

Участието е платено, с предварителна регистрация.

Обучението се провежда два пъти седмично, а общата продължителност е 48 учебни часа.

„Как да превърнем социалната кауза в печеливш бизнес“ – уебинар
2024-03-07 18:30 - 20:00
Имаш за цел не просто да развиваш собствен бизнес, а да обвържеш заниманието си с кауза, която да допринесе за общото благо. Нямаш план, все още премисляш различни идеи. Наясно си обаче, че вдъхновение можеш да почерпиш от брандовете, минали вече по твоя път, достигнали до успех, и решили да споделят опита си. Ако всичко това е валидно за теб, включи се в събитието.
Светослава Симеонова ти разказва перипетиите по създаването на компанията Foody. Научаваш как:

стартира набиращото все повече популярност приложение;
намира финансиране;
обвързва идеята си със значима кауза.

За кого е подходящо събитието

За собственици на бизнес, които се интересуват от социалното предприемачество.

Лектор

Светослава Симеонова е създател на приложението Foody. През изминалата година е включена в класацията на Forbes „30 under 30“ за България. Тя е и хоноруван преподавател в ТУ-София.

Участието е без такса, с предварителна регистрация.

Партизанските маркетингови подходи - уебинар
2024-03-05 19:00 - 21:00
Ако сам развиваш рекламните си кампании в социалните мрежи, то най-вероятно често имаш нужда от вдъхновение, от нови идеи и насоки за прилагане на различни похвати. Събитието ти е от полза, защото ти разказва за маркетинг подход, залагащ на новаторството и въображението. Включи се, за да разбереш:

какво представлява т.нар. герила маркетинг;
как може да ти бъде от полза;
защо е успешен;
в кои сфери се използва най-активно.

Лекторът споделя с теб и вдъхновяващи примери.
За кого е подходящо събитието

За собственици на бизнес и всички, които се интересуват от маркетинг.

Лектор

Любомир Цанев е маркетолог за BUL-AI. Има над 4 години опит в сферата на маркетинга и рекламата.

Участието е без такса, с предварителна регистрация.

Преглед на BgGPT – първият безплатен и отворен български езиков модел
2024-02-28 16:00 - 18:00
Както може би знаеш, BgGPT е вече факт, безплатен и отворен на български еизк. Първият езиков модел е свободен за изтегляне. Извършени са редица тестове, сред които:

математически разсъждения;
логически разсъждания;
разбирането на света и др.

Информация за резултатите от тестовете можеш да получиш в страницата на разработчиците.
Ако темата за изкуствения интелект те вълнува, подготви си въпроси, и се включи се в събитието. Излъчва се онлайн, на живо, и имаш възможността да участваш в онлайн дискусията.
За кого е подходящо събитието

За всички, които те интересуват от темата за AI.

Участието е без такса, не е необходима предварителна регистрация.

„Къде инвестират ИТ специалистите? Успешните стратегии“ - уебинар
2024-02-22 17:00 - 19:00
Темата за инвестициите става все по-актуална през последните години. Независимо дали работиш в IT сектора, или имаш капитал, който предпочиташ да вложиш в начинание, имоти или акции, събитието ти е от полза. Някои от въпросите, на които получаваш отговор, са:

Как да предпазиш спестяванията си от инфлация?
Какви са спецификите при инвестиции в акции, фондове и имоти?
Как да тълкуваш колебанията на пазара?
Кои обучения за финансова грамотност е добре да преминеш?

Подготви си въпроси и ги задай по време на уебинара.
За кого е подходящо събитието

За хора, предимно от IT сектора, но и не само, които имат желание да научат повече за инвестициите.

Участието е без такса, с предварителна регистрация.

Финансово-правни аспекти при онлайн магазини и електронна търговия
2024-02-22 09:00 - 14:00
Имаш идея за онлайн търговия, обмислил си всичко добре и в детайли, но оттук нататък ти предстои практическата част – изграждане на онлайн магазин и създаване на фирма. Изправен си пред редица счетоводни казуси. Включи се в събитието, дава ти яснота, насоки и отговаря на всички базови въпроси при стартиране на електронна търговска дейност. Разделено е на две части – финансова и правна.
По време на финансовия панел разбираш:

можеш ли да извършваш онлайн търговия като физическо лице и кога трябва да регистрираш фирма;
какви са спецификите при работа с маркетплейси, както и с платформи като Google, Facebook, Instagram;
какви са особеностите при работа с ППП и наложен платеж.

По време на правния панел научаваш:

как да се справиш с непотърсените пратки;
как да се предпазиш от грешки при описание на продукти или услуги;
каква информация е задължително да включиш в онлайн магазина си.

Програмата е изчерпателна и засяга теми от различни аспекти на електронната търговия. Влез в страницата на събитието и я разгледай обстойно.
За кого е подходящо

За счетоводители с малък опит и за всички, които искат да се занимават с електрона търговия.

Лектори

Христо Петров е управител на счетоводна къща „Golden Vision“, специализирана в областта на онлайн търговията.
Адв. Михаела Димитрова е управляващ съдружник в адвокатско дружество „Димитрова и Хаджиева“. Дейността ѝ е свързана с консултации на европейски дружества, търгуващи в рамките на ЕС.

Участието е платено, с предварителна регистрация.

Цената е без включено ДДС.

Canva – разкрий дизайнера в себе си – онлайн събитие
2024-02-21 19:00 - 21:00
Изграждаш личен блог и предпочиташ сам да разработваш дизайните си. Canva е добра първа стъпка, защото ти дава възможност да използваш множество готови шаблони, които да променяш спрямо собствените си творчески разбирания. Работата с платформата е опростена, можеш да създаваш изображения за всички социални медии, за блог публикации и какво ли още не. Ако до момента не си я изпробвал, включи се в събитието.
От лектора научаваш:

повече за основните на Canva;
как да създаваш дизайн на графика и лого;
как да съчетаваш успешно различните визуално елементи.

За кого е подходящо

За хора без познания, но с интерес към сферата на дизайна.

Лектор

Александрия Попова работи с Canva от няколко години и успешно използва платформата за генериране на доход. За това време е усвоила множество трикове, които улесняват работата със софтуера.

Участието е без такса, с предварителна регистрация.

Unlock LinkedIn: Maximizing your professional presence
2024-02-21 18:00 - 20:00 | Campus X, бул. Александър Малинов 31, София
Имаш ли профил в LinkedIn? Отделяш ли от времето си, за да го развиваш? Мрежата е повече от възможност да срещнеш своя нов работодател. Тя е инструмент за развитие на личния ти бранд. Ако все още не използваш LinkedIn, включи се в събитието, за да разбереш:

как да създадеш акаунт, който привлича внимание;
как да използваш съдържанието, за да създадеш свой бранд;
как да растеш и да се свързваш с целевата си аудитория посредством мрежата.

За кого е подходящо събитието

За фрийлансъри и собственици на бизнес.

Лектор

Александър Кръстев е създател на агенция BookMark и блога The Linked Blog. Преподавател е в НБУ и създател на сайта AzCheta.com и автор на месечната рубрика във Forbes България „The Linked Practitioner“.

Участието е платено, не е необходима предварителна регистрация.

„Приказка за малката свещопродавачка: 160 candles“ - уебинар
2024-02-20 19:00 - 21:00
Планираш да стартираш собствен малък бизнес. Имаш цел и посока, оттук нататък е нужно да обмислиш внимателно детайлите. Освен всички отговори, които няма как да получиш наготово, имаш нужда от малко вдъхновение. Уебинарът е точно за теб. Целта му е да те насърчи да направиш първата крачка по-смело и по-уверено.
Включи се, за да чуеш историята за създаването на два малки бизнеса от нулата. Лекторът ти разказва за своите премеждия, споделя ти своя опит и ти доказва, че няма невъзможни неща.
За кого е подходящо събитието

За всички, които планират създаване на собствен малък бизнес.

Лектор

Кристина Тонкова се е занимавала дълги години с дигитален маркетинг, впоследствие създава своя дигитална агенция – Next Level Studio. Преди три години решава да насочи потенциала и ресурса си в леярна за свещи.

Участието е без такса, с предварителна регистрация.

Изкуствен интелект във Photoshop – работилница на живо
2024-02-17 | Софийска фотографска школа, 7-Ми Километър, бул. „проф. Цветан Лазаров“ 90, София, Bulgaria
Дизайнът те привлича. Търсиш видеа, отделяш от свободното си време и се самообучаваш. Първите стъпки във Photoshop са вече факт. Знаеш ли, че и този софтуер ти дава възможност да внедриш изкуствения интелект в работата си? Ако темата ти е интересна и искаш да научиш повече, включи се в събитието.
От лектора разбираш как да използваш AI в софтуера, за да:

генерираш фон;
разшириш изображението;
премахваш и добавяш обекти;
променяш цветове;
обединяваш снимки.

За кого е подходящо събитието

За всички, които нямат опит с Photoshop, но проявяват интерес към работата с Photoshop AI Generative Fill Taskbar.

Участието е с такса, с предварителна регистрация.

„Как да превърнем себе си в бранд“ – онлайн курс
2024-02-15 18:00 - 2024-03-15 19:00
Изграждането на марка е важно за твоя бизнес, знаеш го. Как обаче сам, със собствени сили, да създадеш разпознаваем бранд? Еднозначен отговор няма, възможностите се разгръщат и спрямо потенциала, идеята, намеренията и очакванията ти. И все пак, курсовете в тази насока, макар и да не са персонализирани, са ти от полза. Те ти дават основата, върху която да стъпиш, за да адаптираш познанията си спрямо своя бизнес. Подобно интересно и вдъхновяващо обучение е „Как да превърнем себе си в бранд“ с лектор Маги Халваджиян.
Курсът е онлайн, на запис, и включва:

Осем лекции.
Упражнение след всяка лекция.
Достъп до затворена ФБ група за участниците.

За кого е подходящо събитието

За собственици на бизнес и всички, които искат да изградят бранд идентичност.

Лектор

Магърдич Халваджиян е продуцент на едни от най-успешните телевизионни формати. Заснема музикални видео клипове, реклами, игрални филми и един късометражен.

Участието е платено, с предварителна регистрация.

Имаш достъп до лекциите по всяко време.

Чаено парти – ПРЕоткриване на Социалната чайна – събитие на живо
2024-02-01 14:00 - 16:00 | The Social Teahouse, ул. Преслав 53, Варна
Ако живееш в региона на Варна, вероятно си чувал за Чайната. Присъствал си на социални или бизнес събития. Участвал си в работилници с децата, забавлявал си се, научавал си нови неща, усвоявал си умения.
Фокусът на Чайната е социалното предприемачество, затова приносът ти е важен. Включи се в Чаеното парти в началото на февруари, за да се запознаеш с младежите в неравностойно положение, които отскоро са част от екипа. Ела, за да ги подкрепиш, да се вдъхновиш и защо не – да си тръгнеш с идея за собствено начинание в сферата на социалното предприемачество.
За кого е подходящо събитието

За всички, които подкрепят каузите по един или друг начин.

Входът е без такса, не е нужна предварителна регистрация.

„Създаване на бранд общност: Защо е важно и откъде да започнем?“ - уебинар
2024-01-31 19:00 - 21:00
Вероятно имаш не един любим бранд. Забелязал ли си как целенасоченото и последователно изграждане на аудитория влияе на развитието му? А правило ли ти е впечатление колко подкрепяща е средата в предизвикателните моменти, особено ако бизнесът е малък? Ако си наблюдавал всичко това, сам осъзнаваш колко е важно брандът да създава своя собствена аудитория. Как? Отговор получаваш по време на уебинара.
Включи се, за да научиш:

какви са стъпките за изграждане на общност;
кои са най-често допусканите грешки.

В края на събитието можеш да зададеш въпросите си и да обсъдиш всичко, което те вълнува, с лектора.
За кого е подходящо събитието

За собственици на бизнес.

Лектор

Лия Младенова работи като Community Manager, занимава се с изграждане на онлайн общности.

Участието е без такса, с предварителна регистрация.

Денят на предприемача – с Никола Минков – събитие на живо
2024-01-30 08:00 - 17:00 | Carrusel Club, ул. Георги С. Раковски 108, София, Bulgaria
Развиваш успешно бизнеса си, но и ти имаш своите трудности по пътя напред. Мотивират те чуждите успехи, свежите идеи и подкрепата. Включи се в събитието, взимаш си всичко това от ежемесечните срещи. Във февруарското издание гостува Никола Минков, основател на агенция Serpact.
Програмата за вечерта е разделена на три части:

Основна – с гост Никола Минков;
Q&A сесия;
Networking.

Ела, за да чуеш историята на успеха на Никола Минков, да се запознаеш с други предприемачи и да се вдъхновиш за своите бъдещи начинания.
За кого е подходящо събитието

За собственици на бизнес.

Лектор

Никола Минков е основател на агенция Serpact, както и на SERP Conf., SERP Acad. Лектор е на над 80 конференции в България и по света. Преподавател е в СУ.

Участието е платено, не е необходима предварителна регистрация.

„Питай дизайнер“ – безплатна, онлайн консултация със специалист
2024-11-04 - 2024-11-30
Ако си собственик на малък бизнес и сам поддържаш сайта си, то вероятно и с дизайна се справяш някак. Но без базови познания и естетически усет, ще ти е трудно да избереш правилния темплейт за блога, онлайн магазина или лендинг страницата.
Дори и да имаш опит в работата с графични изображения и влечение към дизайна, допитай се до специалист, за да изглежда сайтът ти по-професионално.
Полезен съвет за визиите на твоите проекти можеш да получиш от дизайнера Любомира Попова. Тя споделя знанията си в статии за „Свободна практика“ и отговаря на питанията ти. Възползвай се от безплатната консултация и задай своя въпрос.

Как да участваш

Публикувай въпроса си като коментар под месечния пост в рубриката „Питай дизайнер“.

Кой води консултацията

Любомира Попова е графичен дизайнер на свободна практика с над 17-годишен стаж. През по-голямата част от практиката си е работила за рекламни агенции. Има опит в създаването на визии за различни рекламни среди. В момента създава основно WordPress сайтове и визии за уеб. Разгледай професионалния ѝ сайт, за да научиш повече за услугите, които предлага.

Последвай линка и задай въпросите си на Любомира Попова.

Starup Talks – събитие на живо
2024-01-25 19:30 - 22:00 | Barter Community Hub, бул. Черни връх 47, София, Bulgaria
Имаш вдъхновяваща идея за старт-ъп и вярваш, че тя може да направи света малко по-добро място за живеене? А какво ще кажеш да попаднеш в общност от хора, минали вече по твоя път? Ако искаш да се вдъхновиш или да почерпиш от нечий опит, събитието е точно за теб. Целта на Startup Talks е да събере хората на идеите и инвеститорите на едно място. Тук можеш да:

получиш ценни насоки;
се запознаеш с инвеститори;
дори да намериш човек, с когото да станеш co-founder.

Организаторите се фокусират върху комуникацията. Зареди се с вдъхновение, увереност и желание за общуване, и ела, за да откриеш своята нова среда.
За кого е подходящо събитието

За всички, които развиват старт-ъп, имат амбицията да го правят, както и за инвеститори.

Участието е без такса, с предварителна регистрация.

Инстаграм - изграждане на стратегия и тенденции 2024 – уебинар
2024-01-23 19:00 - 21:00
Стартираш собствено бизнес начинание и планираш да използваш всяка социална мрежа, за да изградиш малки общности или лоялна аудитория. Знаеш, че различните платформи имат свои специфики, Инстаграм не прави изключение. Както навсякъде, и тук трябва да следиш тенденциите, за да отговаряш поне в някаква степен на потребителските търсения. Какво още е важно за теб, ако решиш да развиваш бизнес акаунт в мрежата? Отговори получаваш по време на уебинара. От лектора разбираш:

защо ти е нужда стратегия за развитието на профила;
какво е мястото на естетиката в тази платформа;
как да изградиш структура на съдържанието;
какви са тенденциите през 2024-а година.

За кого е подходящо събитието

За хора, които поддържат профил в Инстаграм.

Лектор

Михаела Стоянова е основател на FemmePerium – общност, подкрепяща жените по пътя им към собствения бизнес и финансова грамотност. Има дългогодишен опит в сферата на маркетинга.

Уебинарът е без такса, с предварителна регистрация.

„Отключи съвършенство: Стратегическата сила на управлението на дигитални проекти в маркетинга“ - уебинар
2024-01-23 19:00 - 21:00
Сам ръководиш рекламните кампании в социалните мрежи и си наясно, че тенденциите и изискванията се променят постоянно. Следиш новостите, прилагаш, тестваш и наблюдаваш резултатите. Още един полезен уебинар за теб е предстоящият от поредицата безплатни събития на SoftUni. Включи се, лекторът ти дава примери за различни маркетинг проектите в дигитална среда.
По време на събитието научаваш:

какъв е жизнения цикъл на проектите;
как да ги изпълняваш успешно;
какви са видовете стратегии.

За кого е подходящо събитието

За собственици на бизнес и начинаещи маркетолози.

Лектор

Иван Николов е Project Manager в DXC Technology Bulgaria. Ръководи международни проекти от години.

Участието е без такса, с предварителна регистрация.

Изкуственият интелект за създаване на визуално съдържание – онлайн обучение
2024-01-22 18:00 - 2024-01-25 20:00
Начинаещ си в света на графичния дизайн, а интересът ти към работата с AI нараства. Или пък планираш да стартираш личен блог, но предпочиташ сам да генерираш изображенията си. Идеята да работиш с изкуствен интелект е примамлива за теб и искаш да научиш повече за възможностите, които дава. Обучението, организирано от StartupFactory, е точно за теб.
Включи се, за да разбереш:

как да работиш съвместно с AI за добри резултати;
кои са най-добрите генератори на изображения;
кои са основните функции на Midjourney и Stable Diffusion.

За кого е подходящо обучението

За всички, които искат да придобият основни знания относно използването на изкуствен интелект за визуално съдържание.

Лектор

Петя Бонева е лектор в StartupFactory, занимава се с дизайн и рисуване над 15 години.

Участието е с такса, с предварителна регистрация.

InvestPro Conference 2024 – събитие от хибриден тип
2024-01-20
Ако темите за финансите и инвестициите са важни за теб, гледай онлайн излъчването на конференцията InvestPro Conference 2024. Специалисти от различни сфери на дейност обсъждат с теб възможностите за инвестиции във времена на инфлация. Събитието е разделено на лекции и дискусионни панели. Сред основните теми са:

България в Еврозоната през 2025 година – как това ще повлияе на твоите лични финанси, ще се повишат ли лихвите по изтеглените кредити.
Пазарът на имоти в България – в очакване на рецесия – научаваш какви са проблемите и предизвикателствата пред имотните инвеститори.
Златото в ерата на инфлация и рецесия: Сигурен пристан или илюзия – какво значат растящите бюджетни дефицити за цената на златото.
AI: Новият Dotcom бум? Инвестиционни перспективи в акции с изкуствен интелект – разбираш какви са прогнозите на глобалния AI пазар.

Виж програмата на събитието в сайта, за да разбереш какво още да очакваш.
За кого е подходящо

За всички, които се вълнуват от финансовите сътресения през последните години.

Лектори

Лекторите са инвеститори, финансови консултанти и специалисти в различни браншове. Сред тях са Стойне Василев и Николай Василев. Разгледай сайта на събитието, за да научиш имената на всички останали.

Участието онлайн е безплатно, с предварителна регистрация.

„Деня на предприемача“ с Велизар Величков
2024-01-19 19:00 - 23:30 | Carrusel Club, ул. Георги С. Раковски 108, София, Bulgaria
Отскоро развиваш малък бизнес и имаш нужда от подкрепяща среда. Искаш да се запознаеш със съмишленици, да споделяш опит и впечатления, да обсъждаш предизвикателствата.
„Деня на предприемача“ е ежемесечно събитие, което те среща с актуални за бизнеса теми. Включи се, ако все още не си го посещавал, със сигурност ще ти е полза. Запознаваш се с предприемачиви хора и откриваш своите причини да включваш и занапред срещите в графика си.
В януарското издание гост-лектор е Велизар Величков. Ако имаш въпроси, задай му ги в „Q&A“ сесията.
За кого е подходящо събитието

За собственици на бизнес.

Лектор

Велизар Величков участва в създаването на bg през далечната 2010 година. След това участва в създаването на компанията 1ForFit, която продава в над 35 държави. През последните години е част от борда на директорите в Gospodari.com, HR Capital I BESCO.

Участието е с такса, не е необходима предварителна регистрация.

Кариерен форум ManPower Пловдив – събитие на живо
2024-01-19 16:00 - 20:00 | ManPower Пловдив, бул. „Цар Борис III-ти Обединител“ 161, Пловдив
В търсене на работа си? Решил си да смениш радикално насоката или просто да намериш средата, в която ще се чувстваш на мястото си. Ако живееш в региона на Пловдив, възползвай се от събитието, организирано от ManPower и направи стъпка към успеха още в началото на 2024-а.
Подготви си автобиография и ела в офиса на агенцията, за да разбереш:

какви възможности предлагат водещите компании на пазара;
как да развиеш потенциала си в следващото начинание.

За кого е подходящо събитието

За всички, които търсят нова професионална насока.

Участието е без такса, с предварителна регистрация.
